Karesuvanto-Karesuandon
jätevedenpuhdistamo

Virallinen työmaan aloitus 18.4.2007

Karesuvannon- Karesuandon yhteisen
jätevedenpuhdistamon rakennustyöt aloitetaan  huhtikuussa 2007. Hankkeen
urakoitsijaksi on urakkakilpailun jälkeen valittu T&A
Mämmelä Kalajoelta. Töiden on määrä valmistua
urakkasopimuksen mukaan viimeistään 15.12.2007.

Hanke on Enontekiön ja Kiirunan kuntien
yhteishanke. Uusi jätevedenpuhdistamo edustaa parasta saatavilla olevaa
tekniikkaa. Jätevesien myös sakokaivolietteiden puhdistus tapahtuu
kokonaan sisätiloissa ja näinollen ei ympäristöön
enää tule merkittäviä hajuhaittoja.

Pohjois Suomen Ympäristölupavirasto
on myöntänyt hankkeelle Ympäristöluvan,

Suomalais Ruotsalainen Rajajokikomissio
puhdistettujen jätevesien johtamisluvan Muoniojokeen ja joenalitusluvat
paineviemärille ja yhdysvesijohdolle,

Enontekiön Ympäristölautakunta
rakennusluvan ja johtojen sijoittamisluvan maa-alueelle.

Taustatietoja hankkeesta:

Karesuandossa vesijohtoon ja
viemäriin liittyneitä 325 asukasta ja Karesuvannossa 180.

Vesihuollon
yhdistämisellä saadaan varmuutta toimintaan ja luodaan
riittävän suuri toimintayksikkö

Molemmat
vanhat jätevedenpuhdistamot olisivat vaatineet pikaista tehostamista

Jätevedenkäsittelyä
ei olisi voitu kehittää tulevaisuudessa Karesuandon nykyisellä
puhdistamopaikalla

Karesuvannon
suomen puolella oleva puhdistamopaikka soveltui hyvin yhteispuhdistamon
paikaksi.

Molemmilla
kylillä on tarve vedenhankinnan varmistamiseen toisesta
hankintalähteestä.

Yhteisjätevedenpuhdistamo on
päätetty rakentaa Yleissuunnitelman mukaisesti Karesuvannon nykyisen
jätevedenpuhdistamon paikalle. Vanhan puhdistamon liete-, etuselkeytys-,
ja tasausaltaat sekä pystyselkeyttämö puretaan ja alue
maisemoidaan.

Karesuandon
nykyinen puhdistamo muutetaan pumppaamoksi ja tasausaltaaksi sekä
teurastamon jätevesien esikäsittelypaikaksi

Hankkeen rakentaminen on
ajoitettu 18.4.2007 – 15.12.2007 väliselle ajalle.

Jätevedenpuhdistamon
toteuttamiskustannukset ovat
1.269.500 € ALV 0%.

Rahoitus

-
EU-rahoitus                                               523
100 €

-
Lapin ympäristökeskus                              395
420 €

-
Kiirunan kunta                                           262
300 €

-
Enontekiön kunta                                        78 680 €

-
Ykstyinen rahoitus                                      10 000 €

-
YHTEENSÄ
1 269 500 €

Yhteispuhdistamon
omistaa ja sen käytöstä tulee vastaamaan Kiirunan ja
Enontekiön kuntien omistama osakeyhtiö. Muu vesihuolto toimii
nykyiseen tapaan

Vaiheessa
2 vuoden 2008
aikana tehdään siirtoviemärit ja vesijohtojen yhteen
liittäminen.

Siirtoviemäri
Karesuandon puolta ja joen alitse Karesuvannon puhdistamolle. Muoniojoen alitus
puhdistamon kohdalla; pituus 4650
m.

Yhdysvesijohto Karesuandon vesilaitokselta
Karesuvannon verkostoon kylän kohdalla; pituus 2260 m.

Mihin
uudella jätevedenpuhdistamolla pyritään ?

-Biologisen hapenkulutuksen vähentäminen:

Jätevesien orgaaniset aineet kuluttavat
happea, mikä aiheuttaa laskuvesistössä happikatoa.

Happea kuluttavat orgaaniset ainesosat ovat
jätevedessä jakaantuneet kiintoaineeseen sitoutuneeseen ja
liukoisessa muodossa olevaan kuormitukseen, jotka tavanomaisessa
asumisjätevedessä ovat karkeasti yhtä suuret. Tavanomainen arvo
tulevassa jätevedessä on noin 250 mgBOD7/litra (BOD7 on suure joka
mittaa veden kykyä kuluttaa happea 7 vuorokauden laboratoriotestissä)
Karesuvannon-Karesuandon uuden puhdistamon tapauksessa lähtevän veden
arvo saa olla korkeintaan 20 mgBOD7/l jonka lisäksi reduktion on oltava
> 90%. Kiintoaineeseen sitoutunut orgaaninen kuorma poistetaan mekaanisen
esikäsittelyn (porrasvälppä) sekä painovoimaisen
laskeuttamisen (etuselkeyttämö) avulla. Liukoisessa muodossa oleva
BOD poistetaan laitoksen biologisessa vaiheessa (bioroottori), jossa
mikrobikasvusto muuttaa sen solumassamuotoon.

-Fosforikuormituksen vähentäminen:

Jäteveden sisältämä
fosfori on ravinne joka aiheuttaa luonnossa rehevöitymistä.

Fosfori poistetaan jätevedestä
etupäässä kemiallisen saostuksen avulla (jäteveteen
lisätään alumiinipohjaista kemikaalia jonka avulla fosforia
sisältävät kiintoainepartikkelit saatetaan laskeutettavaan
muotoon). Laskeutus tapahtuu jälkiselkeytyksessä. Fosforin
poistovaade uudella yhteispuhdistamolla puhdistamolla on > 90%.

Karesuvanto-Karesuando
jätevedenpuhdistamon mitoitusarvot

Laitos on mitoitettu puhdistamaan noin 800
hengen jätevedet. Mitoituksessa on huomioitu alueen matkailun suhteellinen
suuruus. Laitoksen mitoitusvirtaama on 220 m3/d. Viemäriverkkoa pitkin
saapuvan jäteveden lisäksi laitoksella käsitellään
alueen sakokaivolietteet (Sako,- ja umpikaivolietteet viemäriverkon
ulkopuoliselta alueelta)

Laitoksen
prosessi:

Vesiprosessi.

-Porrasvälpällä poistetaan
vedestä karkea kiintoaine.

-Etuselkeytyksessä laskeutetaan
vedestä painovoimaisesti laskeutuvat kiintoaineet.

-Bioroottorilla jätevedestä poistetaan
liukoisessa muodossa oleva orgaaninen aine.

-Kemikaloinnissa veteen annostellaan
saostuskemikaalia.

-Flokkauksessa kemikaloidun veden kiintoaineet
saatetaan laskeutettavaan muotoon.

-Jälkiselkeytyksessä flokatun veden
kiintoaineet poistetaan laskeuttamalla.

Lieteprosessi.

-Selkeyttämöihin kertynyt liete
siirretään sakeuttamoon jossa sen kiintoainepitoisuutta nostetaan.

-Sakeutettu liete kuivataan koneellisesti.

-Kuivattu liete pumpataan putkea pitkin
kompostikentälle jossa se kompostoidaan.

Ajolietteet.

Laitokselle tulevat ajolietteet
käsitellään kuin tuleva jätevesi.

Laitoksen
erityispiirteitä….(energiataloudellinen ja joustava)

Biologisen osan toteuttaminen bioroottorilla:

Biologisessa prosessissa mikrobeille tarvitaan
ravintoa (jätevesi) sekä happea.

Valtaosa maamme biologis-kemiallisista
jätevedenpuhdistamoista on biologiselta osaltaan toteuttettu ns.
Aktiivilieteprosessina. Aktiiviliteprosessissa muodosteaan altaaseen
liettettä johon kasvatetaan mikrobikasvusto. Happi johdetaan altaaseen
pumppaamalla kompressoreilla tuotettua paineilmaa altaanpohjalla oleviin
ilmastimiin, joista se vapautuu pieninä kuplina. Aktiivilieteprosessin
ongelmia ovat suuren energiakustannuksen (Paineilman tuotto) lisäksi
lietefaasissa vapaana kasvavan mikrobikannan heikko kyky mukautua tulevan veden
laadun tai määrän vaihteluihin.

Karesuvannon-Karesuandon uudella puhdistamolla
nämä ongelmat on poistettu käyttämällä ns,
Bioroottoriteknikkaa jossa mikrobikasvusto kasvatetaan kiinteälle
kasvualustalle (bioroottori) joka on osin jäteveteen upotettuna. Roottoria
pyöritettäessä saa kasvusto vuoroin happea (ilmasta) vuoroin
ravinteita (vedestä). Bioroottorin käyttöenergia on
huomattavasti matalampi kuin aktiivilieteprosessin vaatima ilmastusenergia.
Kiinteälle kasvualustalle kasvatettu mikrobikasvusto kestää
myös huomattavan hyvin nopeita ja voimakkaita kuormitusvaihteluita.

Modernia
ympäristöteknologiaa Pohjois-Suomesta.

Uuden jätevedenpuhdistamon prosessin
suunnitellut ja urakoiva Kalajokinen T&A Mämmelä Oy on maanlaajuisesti
tunnettu modernin ympäristöteknologian edelläkävijä
Suomessa. Yhtiö suunnittelee ja valmistaa jätevedenpuhdistamoiden
koneita ja laitteita sekä jätevedenpuhdistuksen kokonaisratkaisuja.

T&A Mämmelä Oy on Suomessa
markkinajohtaja bioroottori ratkaisuun perustuvien prosessien urakoitsijana ja
omaa merkittävän markkinaosuuden mm. Mekaanisen esikäsittelyn
laitteiden toimittajana.

Puhdistamon rakennustekniset työt
suorittaa LPL-Rakennus Oy Kempeleestä ja sähkö-instrumentointi-
ja automaatiotyöt Slatek Ky Oulusta.